CELEX: 32014D0174
Language: lv
Date: 2014-03-18 00:00:00
Title: 2014/174/KĀDP: Politikas un drošības komitejas Lēmums EUTM MALI /1/2014 ( 2014. gada 18. marts ) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā ( EUTM Mali ) un atceļ Lēmumu EUTM MALI /1/2013

29.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 95/30
            
         POLITIKAS UN DROŠĪBAS KOMITEJAS LĒMUMSEUTM MALI/1/2014
   (2014. gada 18. marts)
   par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) un atceļ Lēmumu EUTM MALI/1/2013
   (2014/174/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
   tā kā:
   
               (1)
            
            
               Saskaņā ar Lēmuma 2013/34/KĀDP 5. panta 1. punktu Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus par EUTM Mali politisko kontroli un stratēģisko vadību, tostarp pieņemt lēmumus par nākamo ES misijas komandieru iecelšanu amatā.
            
         
               (2)
            
            
               PDK 2013. gada 19. jūlijā pieņēma Lēmumu EUTM Mali/1/2013 (2), ar ko par ES misijas EUTM Mali komandieri tika iecelts brigādes ģenerālis Bruno GUIBERT.
            
         
               (3)
            
            
               Francija 2014. gada 15. februārī ierosināja par jauno ES misijas EUTM Mali komandieri iecelt brigādes ģenerāli Marc RUDKIEWICZ, kas aizstātu brigādes ģenerāli Bruno GUIBERT.
            
         
               (4)
            
            
               ES Militārā komiteja 2014. gada 21. februārī Politikas un drošības komitejai (PDK) ieteica pēc brigādes ģenerāļa Bruno GUIBERT par ES misijas EUTM Mali komandieri iecelt brigādes ģenerāli Marc RUDKIEWICZ.
            
         
               (5)
            
            
               Lēmums EUTM MALI/1/2013 būtu jāatceļ.
            
         
               (6)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
            
         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Marc RUDKIEWICZ no 2014. gada 1. aprīļa tiek iecelts par ES misijas komandieri Eiropas Savienības militārajā misijai, lai palīdzētu Mali bruņoto spēku apmācībā (EUTM Mali).
   2. pants
   Lēmums EUTM MALI/1/2013 būtu jāatceļ.
   3. pants
   Šis lēmums stājas spēkā 2014. gada 1. aprīlī.
   
      Briselē, 2014. gada 18. martā
      
         
            Politikas un drošības komitejas vārdā –
         
            priekšsēdētājs
         
         W. STEVENS
      
   
   
      (1)  OV L 14, 18.1.2013., 19. lpp.
   
      (2)  Politikas un drošības komitejas Lēmums EUTM Mali/1/2013 (2013. gada 19. jūlijs) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) (OV L 202, 27.7.2013.,22. lpp.).